./data/phi2331/phi018/phi2331.phi018.perseus-lat2.xml
David Magie
gemmas de calciamentis et vestibus tulit, quibus usus fuerat Heliogabalus  veste, ut et pingitur, alba usus est nec aurata, paenulis togisquecommunibus, cum amicis tam familiariter vixit ut communis esset ei saepe consessus, iret ad convivia eorum, aliquos autem haberet cotidianos etiam non vocatos, salutaretur vero quasi unus e senatoribus patente velo admissionalibus remotis aut solis iis qui ministri ad fores fuerant, cum anteasalutare principem non liceret, quod eos videre non poterat Et erat eius corporis ut praeter venustatem ac virilem,quem hodieque et in pictura et in statuis videmus, decoremei inesset staturae militaris robur, militis valetudo eius qui vim sui corporis sciret acsemper curaret, erat praeterea cunctis hominibus amabilis et ab aliis Pius appellabatur, ab omnibuscerte sanctus et utilis rei publicae, huic sors intemplo Praenestinae talis exstitit, cum illi Heliogabalus insidiaretur: Si qua fata aspera rumpas, tu Marcellus eris